Съдържание

# Изливане на текст

Задаване на настройки за сричкопренасяне и страниране.

За достъп до тази команда...

Изберете раздела Форматиране - Абзац - Изливане на текста.

Изберете Изглед - Стилове - отворете контекстното меню - раздел Нов/Редактиране на стил - Изливане на текст.

Изберете раздела Редактиране - Търсене и замяна - Формат - Изливане на текста.

## Сричкопренасяне

Определя настройките за сричкопренасяне за текстови документи.

### Автоматично

Автоматично вмъква тирета за пренос където е необходимо в абзаца.

### Знаци в края на реда

Въведете минималния брой знаци, които трябва да останат на края на реда, преди да се вмъкне тире за пренос.

### Знаци в началото на реда

Въведете минималния брой знаци, които трябва да се пренесат в началото на реда след тирето.

### Знаци от сложни думи в края на реда

Задайте 3 (или повече) знака, за да се подобри сричкопренасянето в датски, нидерландски, немски, унгарски, норвежки и шведски, като се предпочита пренасяне между съставките на сложната дума вместо разделяне на втората (третата и т.н.) основа точно след първите ѝ 2 знака.

### Максимум последователни пренесени редове

Въведете максималния брой последователни редове, които могат да бъдат пренесяни.

### Минимална дължина на думата в знаци

Въведете минималната дължина в знаци на думите, които може да бъдат пренасяни.

### Зона за сричкопренасяне

За да намалите сричкопренасянето, въведете дължината на зоната за сричкопренасяне. Ако оставащото хоризонтално пространство не надвишава зоната за сричкопренасяне, вместо възможно пренасяне редът ще завърши между думите. Зоната за сричкопренасяне води до уголемени интервали между думите в двустранно подравнен текст и по-голямо разстояние от полетата на абзаца в текст с друго подравняване.

### Пренасяне на думи с ГЛАВНИ букви

Сричкопренасяне на думи, изписани изцяло с главни букви, например инициализми.

### Пренасяне в последната дума

Сричкопренасяне на последната дума от абзаците. Деактивирането на тази функция предотвратява създаването на почти празни редове, съдържащи само половин дума.

## Сричкопренасяне в края на

Управление на сричкопренасянето в последния ред на колона, страница или двойка срещуположни страници според определени типографски правила за повишаване на четливостта.

### Последен пълен ред на абзац

Изчистете отметката от това поле, за да предотвратите пренасянето в последния пълен ред от абзац. Пренасяната дума се премества на следващия ред, ако има достатъчно място за нея. В резултат последният ред на абзаца става по-дълъг, което намалява празното място между абзаците.

### Колона

Изчистете отметката от това поле, за да предотвратите пренасянето на думи на границата на колона, свързана рамка или страница. Пренасяният ред се премества в следващата колона, рамка или страница.

### Страница

Изчистете отметката от това поле, за да предотвратите пренасянето на думи между страници. Пренасяната дума се премества на следващата страница.

### Двойка срещуположни страници

Изчистете отметката от това поле, за да предотвратите пренасянето на думи в края на двойка срещуположни страници (две съседни страници, едновременно видими за читателя). Пренасяният ред се премества в следващата двойка срещуположни страници.

## Знаци за прекъсване

Определя настройките за прекъсване на страница или колона.

### Вмъкване

Отметнете това поле, а после изберете вида прекъсване, което желаете да използвате.

### Тип

Изберете типа на знака за прекъсване, който искате да се вмъкне.

### Позиция

Изберете къде да бъде вмъкнат знакът за прекъсване.

### Със стил на страница

Отметнете полето и определете стила на страница, който искате да се използва за първата страница след знака за прекъсване.

### Стил за страници

Определете стила на форматиране за първата страница след знака за прекъсване.

### Номер на страница

Въведете номера за първата страница след знака за нова страница. Ако искате да продължите текущата номерация, оставете полето неотметнато.

## Настройки

Определете настройките за изливане на текста за абзаците, разположени преди и след прекъсване на страница.

### Без разцепване на абзаци

Пренася изцяло абзаца в следващата страница или колона, без да разделя редовете му.

### Заедно със следващия абзац

Поддържа абзаца винаги заедно със следващия го абзац, когато бъде вмъкнат знак за прекъсване на колона или страница.

### Без висящи редове в началото на абзац

Определя минималния брой редове от абзац преди прекъсване на страница. Изберете това поле за отметка и въведете брой в полето Редове. Ако броят на редовете в края на страницата е по-малък от посочения в полето Редове, абзацът се пренася изцяло на следващата страница.

### Без висящи редове в края на абзац

Определя минималния брой редове от абзац на първата страница след прекъсване. Изберете това поле за отметка и въведете брой в полето Редове. Ако броят на редовете в началото на страницата е по-малък от посочения в полето Редове , позицията на прекъсването се наглася автоматично.

### Нулиране

Анулира промените, зададени в текущия раздел, и връща стойностите от момента на отваряне на диалоговия прозорец.

### Прилагане

Прилага променените или избрани стойности, без да затваря диалоговия прозорец.

Теми, свързани с показаната

Висящи начални редове.