Съдържание

# Разпознаване на числа

Превключва автоматичното разпознаване на числа или дати, въведени в клетки от таблица, при което те се преобразуват от текст в подходящ числов формат.

За достъп до тази команда...

#### От лентата с менюта:

Изберете Таблица - Разпознаване на числа.

Когато този режим е включен, пред командата Разпознаване на числа има отметка.

Указва, че числата, въвеждани в клетки на текстова таблица, трябва да се разпознават и форматират като числа. Табличните клетки в LibreOffice Writer разпознават числата, когато са представени в някой от наличните числови формати в категориите „Число“, „Процент“, „Валута“, „Дата“, „Час“, „Експоненциален запис“, „Дроб“ и „Булева стойност“.

Разпознатото число се показва с подразбирания числов формат за клетки в таблица и превключва форма̀та на клетката към разпознатата категория. Например, ако числото е разпознато като дата, категорията на форма̀та на клетката се променя на „Дата“. Можете да зададете и конкретен числов формат, например дата, въведена като 8/3/2018 ще се изпише като „четвъртък, 8 март 2018 г.“, когато в диалоговия прозорец „Числов формат“ изберете за клетката формат „петък, 31 декември 1999 г.“.

Разпознатите дати и часове се преобразуват във вътрешно числово представяне на дата и час. Стойностите в проценти се преобразуват вътрешно към съответните числови стойности. Булевите стойности се преобразуват вътрешно в 0 или 1.

Когато въведеното не може да бъде разпознато като число, категорията му се променя на Текст и то не се променя.

Ако Разпознаване на числа не е отметнато в „Настройки“, числата се записват в текстов формат и автоматично се подравняват отляво.

Теми, свързани с показаната

Настройки за таблици в LibreOffice Writer

Включване и изключване разпознаването на числа в таблици

Таблица