Съдържание

# Проверка за достъпност

Проверка за често срещани проблеми с достъпността в документа и поддръжка за спецификациите PDF/UA в диалога за експортиране на PDF.

За достъп до тази команда...

#### От лентата с менюта:

Изберете Инструменти - Проверка за достъпност.

Изберете Файл - Експортиране като PDF - Общи - Универсална достъпност (PDF/UA) и щракнете върху OK.

#### От клавиатурата:

Option Alt + 8

#### От страничната лента:

Отворете панела Проверка за достъпност.

Инструментът „Проверка за достъпност“ обхожда структурата на документа и изброява възможните проблеми с достъпността. Проверката може да се стартира ръчно през менюто или да бъде задействана след диалога за експортиране към PDF, когато е разрешена поддръжката за PDF/UA.

## Панелът „Проверка за достъпност“ в страничната лента

Панелът „Проверка за достъпност“ в страничната лента показва списък с всички проблеми, открити в текущия документ.

Налице са връзки за незабавна навигация към проблема. Щракнете двукратно върху връзката, за да прескочите към обекта с проблем в достъпността и да го изберете.

### Бутон „Поправяне“

Щракнете върху бутона „Поправяне“, за да прескочите към проблема и да зададете команди за отстраняването му.

## Общи проверки за достъпност

Реализираните в момента проверки са следните:

- Проверка дали е зададено заглавие на документа.

- Проверка дали е зададен език на документа или всички използвани стилове имат зададен език.

- Проверка на всички изображения, графики и OLE Обекти за наличие на алтернативен (или за някои обекти, заглавен) текст.

- Проверка дали таблиците не включват разделени или обединени клетки, които може да дезориентират потребители с нарушения на зрението.

- Проверка за фалшиво/ръчно номериране (неизползване на интегрираното номериране). Например въвеждане на „1.“, „2.“, „3.“ в началото на абзаците.

- Проверка дали текстът на хипервръзките не е сам по себе си хипервръзка – хипервръзките трябва да бъдат описани.

- Проверка на контраста между текста и фона. Алгоритъмът е описан в спецификацията WCAG.

- Проверка за мигащ текст, който може да бъде проблемен за хора с когнитивни увреждания или фоточувствителна епилепсия.

- Проверка за бележки под линия и в края на текста, които следва да се избягват.

- Проверка за реда на заглавията. Нивата на заглавията трябва да нарастват постепенно, без прескачане (например от „Заглавие 1“ към „Заглавие 3“, пропускайки „Заглавие 2“).

- Проверка дали текстът изразява допълнително значение чрез (пряко) форматиране.

Теми, свързани с показаната

Достъпност в LibreOffice